Para sadhèrèk, mênggah wigatosipun wilujêngan ing dalu punika, amarêngi sapêkênipun tingalan dalêm têtêp yuswa 72 taun, pakêmpalan Narpawandawa kakung saha putri mêmule awarni 1. Sêkul wuduk, ulam ayam lêmbaran, punika ingkang dipun caosi dhahar para nabi, para wali, saha Gusti Kangjêng Nabi Muhamad Rasulollah s.a.w. sagarwa putra tuwin sakabat sadaya. 2. Sêkul golong 21 jodho, ingkang dipun caosi dhahar ingkang cikal bakal ing Surakarta ngriki. 3. Sêkul asahan, kêtan kolak, apêm, ingkang dipun caosi dhahar para lêluhur dalêm sampeyan dalêm ingkang sinuhun ingkang minulya saha wicaksana kangjêng susuhunan, saking kakung saha saking putri. Wondene anggènipun Narpawandawa caos dhahar wau, prêlu nyuwunakên, mugi-mugi sampeyan dalêm ingkang sinuhun ingkang minulya saha wicaksana, pinaringana barkat wilujêng